Document ID: /roh_data/filtered/fineweb-2-filterrobots_roh.jsonl.gz/62574

Igl è fin qua la meglra prestaziun en la carriera da la pli giuvna da las trais soras Gasparin. Aita Gasparin è vegnida 9avla en la cursa cur 15 kilometers a Pokljuka en Slovenia. L'Engiadinaisa da 25 onns ha be ina giada sajettà dasperas e tutgà 19 giadas la noda.
Elisa Gasparin è vegnida 30avla, Selina Gasparin 41avla e l'ulteriura Svizra Lena Häckli ha fatg il 50avel rang. Gudagnà la cursa ha la Tudestga Denise Herrmann.
RTR novitads 17:00